section_heading: 2008. – 2010.: Početak profesionalne solo karijere i prvi album
paragraph_text: Početak godine donosi objavljuje Lidijinog prvog samostalnog albuma pod nazivom "Majčina ljubav". Pjesme s albuma predstavila je na nadolazećim festivalima gdje su bile i nagrađene. Lidija uz objavljivanje svog albuma osvaja i ostale nagrade na poznatom festivalu duhovne glazbe "Uskrsfest 2010.", gdje osvaja 1. nagradu po izboru samih izvođača festivala i 2. nagradu stručnog žirija za pjesmu "Dijete Božje" koju je izvela zajedno s klapom "Grobnik" čime se nastavlja uspješna suradnja s ovim glazbenim sastavom. Nekoliko tjedana nakon Uskrsfesta nastupa drugi put na festivalu "Melodije Mostara" i ovaj put osvaja 3. nagradu žirija za pjesmu "Majčina ljubav". Početkom lipnja nastupa na Mediafestu s pjesmom "Nisan sritna ja uz njega" i osvaja nagradu za najboljeg debitanta. Nakon Mediafesta po drugi put nastupa na MIK-u, ovaj put s veselom pjesmom "Ne govori da san ti jedina", a vrhunac godine je prvi samostalni nastup na Splitskom festivalu s pjesmom "Dvi lipe riči", s kojom ulazi u finale i osvaja 5. mjesto po broju glasova publike. Pjesma "Dvi lipe riči" odlično je prihvaćena u cijeloj Dalmaciji, a to je konačni plasman na festivalu i potvrdio.